திருப்பரங்குன்றம் சமணக் குகைகள்
'''திருப்பரங்குன்றம் சமணக் குகைகள்''' அல்லது '''உமை ஆண்டார் கோயில்''', [[தமிழ்நாடு|தமிழ்நாட்டின்]], [[மதுரை மாநகராட்சி]]ப் பகுதியான [[திருப்பரங்குன்றம்|திருப்பரங்குன்றம் மலையின்]] தென் பகுதியில் மலையைக் குடைந்து அமைக்கப்பட்ட [[சைனம்|சமண]] [[குடைவரை]]யாகும். இக்குகைப் பகுதியில் மயில்களும், மந்திகளும் அதிக அளவில் காணப்படுகிறது.  
 
 ==வரலாறு==
 இக்[[குடைவரை]]யானது கிமு முதல் நூற்றாண்டில் [[திகம்பரர்|திகம்பர]] [[சைனம்|சமணத்]] துறவிகளுக்காக அமைக்கப்பட்டது. கிபி ஏழாம் நூற்றாண்டின் நடுப்பகுதியில், தமிழ் நாட்டில் [[பக்தி இயக்கம்]] வளர்ந்த நிலையில், [[சைனம்|சமணம்]] தளர்ச்சியடைந்து, [[சைவம்]] மற்றும் [[வைணவம்|வைணவ]] சமயங்கள் வளர்ச்சியடைந்த போது, [[திருப்பரங்குன்றம்]] மலையின் தென் பகுதியில், கி.மு முதல் நூற்றாண்டில், முற்கால [[பாண்டியர்]]கள் காலத்தில் உருவான இச்[[சைனம்|சமணக்]] [[குடைவரை]]யானது, கி.பி எட்டாம் நூற்றாண்டில், சமண – சைவ சமயப் பிணக்குகளின் போது, இச்சமணக் [[குடைவரை]] சிதைக்கப்பட்டு,  உமை ஆண்டார் கோயிலாக மாற்றப்பட்டது. &lt;ref&gt;{{Cite web |url=http://www.jainglory.com/research/thenparankundram |title=Untold History of Thenparankundram |access-date=2017-10-09 |archive-date=2017-03-12 |archive-url=https://web.archive.org/web/20170312145047/http://www.jainglory.com/research/thenparankundram |url-status=dead }}&lt;/ref&gt;
  
 13ம் நூற்றாண்டின் பிற்கால பாண்டிய மன்னரான [[முதலாம் மாறவர்மன் சுந்தரபாண்டியன்|மாறவர்மன் சுந்தர பாண்டியன்]] (1216-1238) ஆட்சிக் காலத்திய இக்குகையின் [[தமிழ் பிராமி]] கல்வெட்டுகள்&lt;ref&gt;[http://www.tamilvu.org/tdb/titles_cont/inscription/html/tirupparankundram.htm  திருப்பரங்குன்றம் தமிழிக் கல்வெட்டுக்கள்]&lt;/ref&gt;, இச்சமணக் குகைகளை, சைவ சமயப் புரவலரான பிரசன்ன தேவன் என்பவர், சுந்தர பாண்டீஸ்வரர் கோயிலாக மாற்றி அமைத்தார் எனக் கூறுகிறது. &lt;ref&gt;[http://www.thehindu.com/features/kids/serene-messages-in-stone/article2508683.ece  Serene messages in stone]&lt;/ref&gt;
 
 ==உமை ஆண்டார் கோயில் அமைப்பு==
 கி.பி எட்டாம் நுற்றாண்டில் இக்[[குடைவரை]]யின் உள் மைய மண்டபத்தின் நடுவில் [[நடராஜர்]] – [[பார்வதி| சிவகாமி]] சிற்பங்களும், அதன் மேல்புறத்தின் பக்கவாட்டுகளில் [[கணபதி]] மற்றும் [[முருகன்]] சிற்பங்களும், இடப்புறத்தில் [[முருகன்]] [[வள்ளி]], [[தெய்வானை]]யுடன் காட்சியளிக்கும் சிற்பங்களும் உள்ளது. மேலும் குகையின் இடப்பக்கச் சுவரில் [[தமிழ் பிராமி]] எழுத்துக்கள் பொறிக்கப்பட்டுள்ளது. 
 
 குகையின் வலப்புற சிறிய இருட்டான குகையில் [[அர்த்தநாரீஸ்வரர்]]  சிற்பம் தனியாக காணப்படுகிறது.  
 குகையின் வெளிப்புற மலையில் இடப்புறத்தில் [[பைரவர்]] சிற்பமும், வலப்புறத்தில் சைவ சமயக் குரவர்களான [[திருஞானசம்பந்தர்]], [[திருநாவுக்கரசர்]] சிற்பங்களின் நடுவில் சைவ சமயப் புரவலரான பிரசன்ன தேவனின் சிற்பமும் உள்ளது. &lt;ref&gt;[http://www.radha.name/video/umai-andar-cave-temple-thiruparankundram-tamil-nadu Umai Andar Cave Temple - Thiruparankundram, Tamil Nadu]&lt;/ref&gt;
   
 ==பழங்கால நினைவுச் சின்னம்==
 [[இந்தியத் தொல்லியல் ஆய்வகம்]], 1958ம் ஆண்டில் இச்சமணக் குகைகளை, தேசிய முக்கியத்துவம் வாய்ந்த பழங்கால நினைவுச் சின்னமாக அறிவித்து, பராமரித்து வருகிறது. 
 
 ==இதனையும் காண்க==
 * [[தமிழ்நாட்டின் குடைவரை கட்டிடங்கள்]]
 * [[இந்தியக் குடைவரைக் கோயில்கள்]]
 
 ==மேற்கோள்கள்==
 &lt;references/&gt;
 ==வெளி இணைப்புகள்==
 *[https://www.youtube.com/watch?v=OZSRWRiWeos  உமை ஆண்டார் கோயில் – காணொலி]
 
 [[பகுப்பு:இந்தியக் குடைவரைக் கோயில்கள்]]
 [[பகுப்பு:மதுரை மாவட்டம்]]